
ORDIIU CJXONICORVM , rTRlQKE CLERO , ET POPULO DIOECESIS SVj4E 

Pacem , et salutem a Domino sempiternam . 

C^ui ab ineunte aetate, Vcn. Fratres , et Filii in Christo ca- 
rissimi ; sacrae beati ALPHONSI MARIAE DE LIGORIO 
Familiae nomen dederam , in edque honoris cujuslibet , et di- 
gnitatis specie abdicati delitescendum mihi tota vita statue- 
ram , ecce nunc praeter omnem cogitationem amplissimo, si- 
mul et gravissimo munere auctum me esse perspicio . Nimi- 
rum FRANCISCI I. Regis nostri beneficentid designatus , 
LEONIS vero XII. Pont. Max. auctoritate Episcopus vester 
rite constitutus , Scyllaceam istam Ecclesiam regere , et gu- 
bernare compellor. Quod quidem ubi primum accepi , haud 
potui , fateor , quin vehementer expavescerem , cum statim 
ea menti occurrerunt , quae Apostolus Paulus in Episcopo re- 
quirit , et maxime irreprehensibilem eum esse oportere , quo 

quidem uno omnia complecti visus est . Deinde vero quae 
sancti Ecclesiae Patres , aliique sapienlissimi viri ex ejusdem 
Apostoli doctrina de Pastorali munere docenda , monenda cen- 
suerunt . Etenim „ nemo sapiens , inquit Nazianzenus (i) , 
„ laeto animo creatur Episcopus , si quis pericula , et sup- 
„ plicia ei proposita considerat : ,, Agustinus porro ( 2 ), nihil 
„ esse in hac vita facilius , et laetius , et hominibus accepta- 
„ bilius Episcopi officio , si perfunctorie , atque adulatorie 
,, res agatur j sed nihil apud Deum miserius , et tristius , et 
„ damnabilius : item nihil esse in hac vita difficilius , labo- 
„ riosius , et periculosius Episcopi officio , sed apud Deum ni- 
,, hil beatius , si eo modo militetur , quo uoster Redemptor 
vi jubet . 

Neque id satis . Memini enim , quae Athanasius Episco- 
pum alloquens dicat (3) : „ Scire oportet , et nequaquam 
„ ambigere , te priusquam ordinem reciperes tibi vixisse , or- 
„ dinatum autem illis vivere , quibus es ordinatus . ,, Au- 
dio Beruardum me etiam interpellantem (4) • » Dic mihi , 
„ Episcope , ad quid electus es ? ut Vicario , ac Visitatori gu- 
„ bernationem committas , et tu deliciis affluens , pompa , 
,, ct ornatu majcstoso utaris , pauperes pereant , tu vero , et 
„ famuli tui splendide vivatis ? „ Haeret denique menti in- 
fixum , quod Ivo Carnotensis (5): „ Quid est Episcopatus, 
„ nisi cruciatus? quid aliud est hic honos, nisi onus? „ 
Ilaec autem omnia , aliaque hujusmodi memoria repe- 
tens , illud primum vobis , Vcn. Fratres , ct Filii dilectissimi , 

cum Gregorio Magno dicere cogor (6) : „ Quod me ad E- 

• \ 

(4) Epist. CCLVl. 

(5) Epist. xxYii. 

(6) Lib. 1 . Epist» xxiv. ad 
Constantinopolit. 


(t) Libr. in. de Sacerdotio . 

(2) Epist. CXI.V111. ad Valer. 
apud Gratian. can. 7. distinet 4 o. 

( 3 ) Epist. ad Drogontium . 

,, piscopaius ordinem cognoscitis pervenisse, si me diligitis 9 
„ plangite , quia tantae sunt occupationes , ne per Episcopa- 
„ tus ordinem pene ab amore Dei me videam esse separa- 
,, tura , quod incessanter defleo , atque ut pro me Domi- 
,, num exoretis , rogo . ,, 

Deinde vero ad luminum Patrem conversus , supplex 
peto , semperque petam , ut qui honoris fuit auctor , idem 
sit infirmitatis meae adjutor, et det milii assistricem sapien- 
tiam , quae mecum sit , et mecum laboret , ut sciam , quid ac - 
cepftum sit apud eum. Interea tamen nihil me, Deo juvante, 
praetermissurum spero , quod ad mei muneris partes rite 
obeundas , et ad animarum vestrarum salutem , et commo- 
dum pertinere posse arbitrabor . Id porro quo facilius prae- 
stem , mihi dicta putabo , quae Petrus Bleseusis olim ad 
Carnotensera scribebat Episcopum (i):„ Hodie in promotio- 
„ nibus quorumdam prima quaestio est , quae sit summa 
,, redituum , non quae sit conversatio subjectorum : venim- 
„ tamen Deus non irridetur . Ad honorem vocavit te pro- 
„ pter onera , non ad multiplicandum numerum familiae , 

,, non ad dandas parentibus dignitates , sed ad dandam 
„ scientiam salutis plebi ejus . „ Neque jam excident um- 
quam ex animo , quae Gregoriu.s Magnus monet (2) : „ Non 
w sibi credat ( Episcopus ) solam lectionem , et orationem 
,, sufficere , ut Episcopus remotus studeat sedere , et de ma- 
,, nu minime fructificare , sed largam manum habeat , alie- < 
,, nam suam inopiam credat, quia si haec non habet , vacu- 
„ um Episcopi nomen tenet. ,, Quin imruo pauperum clamo- 
ribus , quos Bernardus commemorat ( 3 ), aures continenter re- 

(1) Epist. xxiv. ad Rinaldum ( 3 ) Epist. xLU. ad Ilenric. 
CarnoL Episcop» Archiep. Senon. c. 2. 

(a) Epist. ad Sccuudinum . 

sonare arbitrabor : „ Clamant nudi , clamant famelici , con- 
„ queruntur , et dicunt : Dicite , Pontifices , in freno quid 
„ facit aurum ? Nobis frigore , et fame laborantibus , quid 
„ conferunt tot mutatoria vel extensa in perticis , vel plicata 
„ in manticis? Nostrum est, quod effunditis : nobis crudeliter 
„ subtrahitur, quod inaniter expenditis, nostra non curatis 
„ crura nuda caligulis . Anuli , catenulae , tintinnabula , et 
„ clavatae quaedam corrigiae , multaque talia tam speciosa 
„ coloribus , quam ponderibus pretiosa , et fratrum iateri- 
,, bus nec semicinctia miserantes apponitis? » Postremo soli- 
tudine, quam tantopere adamavi, omnino relicta, vobiscum 
semper esse contendam , memor , quod „ in Clero , et po- 
„ pulo vitia pullulant , cultus divinus minuitur , sancta sper- 
„ nuntur , oriuntur errores , decrescit fides , crescunt inso- 
„ lentiae , ecclesiasticus Status contemnitur , conculcatur li- 
„ bertas ecclesiastica , patitur saepe detrimentum justitia , 
„ aedificia collabuntur , dum proprius Judex non ministrat 
» (0 • Nam non delsent Episcopi propter inquietudinem ad 
„ remotiora loca secedere , et ministerium negligentes pro- 
„ prias deserere Civitates ( 2 ) , 

Dum vero haec omnia gemens , et tremens mecum 
ipse tacitus considero , et pro viribus praestaUirutn , Deo dan- 
te , confido , ad vos conversus , qui meae fidei traditi , nou 
parum refici , et recreari inteiligo . Neque enim illustres so- 
lum vos estis originis antiquitate , et praestantissimorum vi- 
torum copia, quos inter Cassiodorus , qui ingemo , virtute, 
et agendi vi temporibus illis facile princeps , et sub Theo- 
dorico , et Alarico Gothorum Regibus Italiae totius Praefe- 
ctus , honoribus tamdem abdicatis , in Classense Monasterium 

( 1 ) Greg. XI. Constit.de Re- (a) Capi tui. Garoli M. c. 4 ( * 
sident, apud Rainald. an. x375. lib. 1 . 

se abdidit , ibique pie decessit , aliique amplissimi viri , ve- 
rum etiam quod primi ex Brutiis Evangelii luce donati , et 
Zachariam primum habuistis Episcopum sub Vigilio Pont. 
Max., aliosque deinceps cum doctrinae, tum pietatis laude prae- 
stantes, qui majores vestros ad omnem virtutem, atque ho-', 
nestatem informandos curarunt , Huc porro cum accedat et 
Catholicae Religionis studium , quod semper ostendistis - , et 
ea morum docilitas , quii Pastorum vestrorum monitis li- 
benter parere visi estis , dubitare nullo modo posse reor , quin 
Pastorale munus , quod per se gravissimum , et vel ipsis An- 
gelicis humeris formidandum , aliquanto levius mihi sit fu- 
turum. . 

Post haec, vos primum, ut par est, alloquor, specta - 
tissimi Cathedralis Ecclesiae Canonici , vobisque laetor , mihi 
vero gaudeo , quod sciam ea vos morum probitate , et doctri- 
nae laude praestare , ut tanto ceteris excellatis merito , quan- 
to honoris gradu antistatis , Pergite tamen , et quoniam Se- 
natus , et consiliarii Episcopi estis, nolite urnquam gravari, 
quod me Pastoralibus curis districtum qua consilio , qua ope- 
ri semper adjuvetis . 

Sed jam vos compello, animarum Curatores mihi probatis- 
simi , qui incumbere mecum debetis iu opus ministerii . Vos 
probe scitis muneris vestri partes esse , ut concreditum gregem 
pascatis verbo Dei , et Sacramentorum administratione . In- 
stantes igitur sitis , oportet , ministerio verbi , et fideles di- 
spensatores multiformis gratiae Dei j providentes tamen non 
coacte , sed voluntarie . Portatis quidem , fateor , pondus di- 
ei , et aestus , sed sustinete , et accipietis immarcescibilem 
coronam gloriae . 

Ad vos nunc sermonem converto , Sacerdotes , Levitac , et 
quotquot ecclesiasticae militiae nomen dedistis . Vos jam 


Viti 

terrestribus omnibus abdicatis , Dominum elegistis tartiquam 
partem hereditatis vestrae . „ Qui autem , inquit Hierony- 
„ mus (i) , Dominum partem habet, talem se exhibere de- 
„ bet , ut et ipse possideat Dominum , et possideatur a Do- 
,, mino . Quod si quidpiam aliud habuerit praeter Domb 
„ nam , pars ejus non erit Dominus . „ Nihil igitur vobis 
cuin mundi illecebris , nihil cum negotiis saecularibus , nb 
hil cum corporis ornatu , et vestium cultu , nihil denique 
cum iis omnibus, quae Deum omnino non spectant, ut 
nemiui detis ullam offensionem , et non vituperetur ministe- 
rium nostrum . 

Ven. Religiosorum Ordinum Alumni , id unum dicam vo*- 
bis , ut Patrum vestrorum vestigia sectantes , pro viribus me 
adjuvare velitis in animarum salute curandi , et nocturnis > 
diurnisque precibus ea mihi ab Deo impetrare auxilia , 
quibus possim me praestare opirarium inconfusibilem , re- 
cte tractantem verbum veritatis . 

Optimatis , qui generis nobilitate ^ Magistratus , qui ho- 
noris amplitudine ceteris praestatis , quid boni a vobis non 
sperem , si exemplo , si aequitate probatissimi ? Memoria j 
quaeso , repetite , quod ad Timotheum Paulus (a) : Divitibus 
hujus saeculi praecipe , non sperare in incerto dividar uni , sed in 
Deo vivo , bene agere , divitet fieri in bonis operibus , facile tri- 
buere , communicare , thesaurizare sibi fundamentum bonum in 
fututum , ut apprehendant veram vitam . 

Postremo os meum patet ad vos , Filii in Christo ca- 
rissimi , cujusque ordinis , et conditionis Cives, qui co- 
rona mea , et gaudium meum eritis , spero , futuri . Fidei 
depositum , quod singulari Dei beneficio a majoribus tra- 


(i) Epist. ad Nepotian. 


(a) I. ad TimOth. vi* V. 17. 19. 

ditum, oro, atque obsecro, fideliter custodite : omnia Dei 
mandata facta in veritate , et aequitate religiose servate : Sa- 
cerdotibus , aliisque Dei Ministris debitum praestate hono- 
rem : sanctificate dies festos , et pavete ad templum sanctum 
Domini : Dei verbum libenter audite , ut habeatis pacem in 
finibus vestris . Ita profecto fiet , ut omnis amaritudo , et i- 
ra , et indignatio', et clamor, et blasphemia tollatur a yo- 
bis cum omni malitia , et solliciti sitis servare unitatem Spi- 
ritus in vinculo pacis . 

Haec autem omnia tum denique recte , atque ex or- 
dine praestabitis, si ab Deo multa prece petatis auxilia op- 
portuna . Quae ut facilius impetretis , eorum quaerite suf- 
fragia , qui amici Dei facti jam sunt , et habitant in domo 
Domini, et in aeternum laudant eum . Et primum quidem 
DEIPARAE VIRGINIS, quae Mater Dei , et iiostra, et si- 
mul misericordiae , et sanctae spei , et cui sideribus receptae 
Cathedrale templum dicatum $ ac deinde sancti AGATHII , 
cujus in tutela estis , aliorumque Caelitum , quorum mortales 
exsuviae apud vos tam religiose coluntur. 

Interea tamen dum preces funditis orate primum pro 
LEONE XII. Pont. Max. , ut qui elegit eum ex omai car- 
ne , et constituit Dominum domus suae , et Principem o- 
mnis possessionis suae , idem Deus mittat ei auxilium de san- 
cio , et tribuat ei secundum cor ejus , et omne consilium 
ejus confirmet . 

Deinde pro pient r s simis Principibus nostris FRANCISCO I. 
Rege , ejusque conjuge ELISABETH Regina cum totti Re- 
gia domo , ut Deus bona quaeque plena manu in eos con- 
gerat , et quam diutissime sospitet . 

Tmn quoque pro Eminentissimo Viro julio maria Epi- 
scopo Ostiensi , et Veliterno Cardinali de somalla , sacri pur- 

purati Senatus Decano , qui doctrini , virtute , aliisque sane 
nominibus cuique probatissimus , et qui me et perbenigne ex- 
cepit , et beneficiis ornavit , et vero etiam mystica sacri Chris- 
matis unctione perfudit , quae omuia memoria colam sem- 
piterni . 

Denique pro me , qui non cesso quotidie orare pro vo- 
bis, ut dirigam ia veritate viam meam, et inhabitet in me 
virtus Christi , cujus providendi , et consilio, nescfb quo, 
nullo tamen meo promerito , Episcopus vester constitutus* di- 
cere ut vere cum Salviano possim: ,, Consilium divinitatis i- 
„ gnoro, satis sit pro universis radonibus dicere : Auctor Deus . „ 
Haec dum scribo , Ven. Fratres , et Filii in Christo dile- 
ctissimi , singulis quibusque fausta omnia , ac prospera ex 
animo adprecatus , ac paterni omnes caritate complexus , 
vobis benedictionem peramanter imperdens , oro , obtestor- 
que , ut de rore caeli , et de pinguedine terrae ab illo be- 
nedicamini , qui est benedictus in saecula . Amen . 

Datum Romae extra Portam Caelimontanam IV. Kal. A- 
priles, Ferii secundi sollemnium Paschalium , ipso die consfr* 
crationis nostrae, an. mdcccxxvi. 



